แผนงานระยะเร่งด่วน 3 เดือนแรกของรัฐบาล เน้นดูแลเศรษฐกิจให้เกิดความต่อเนื่อง
รมว.คลัง เปิดเผย แผนงานระยะเร่งด่วน 3 เดือนแรกของรัฐบาล เน้นดูแลเศรษฐกิจให้เกิดความต่อเนื่อง ระบุ เรื่องโครงสร้างภาษีเป็นเรื่องจำเป็นทึ่ต้องดำเนินการนายอุตม สาวนายน รัฐมนตรีว่าการกระทรวงการคลัง กล่าวในงานเสวนา ทิศทางประเทศไทยภายใต้รัฐบาลใหม่ ในงานบางกอกโพส ฟอรั่ม 2019 ณ ห้องบางกอกคอนเวนชั่นเซ็นเตอร์ A1 ชั้น 22 โรงแรมเซ็นทารา แกรนด์ แอท เซ็นทรัลเวิลด์ ว่ารัฐบาลได้เตรียมการณ์สำหรับเศรษฐกิจไทยโดยแบ่งเป็นระยะเร่งด่วนที่เราติดตามประเมินผลกระทบสงครามการค้าอย่างใกล้ชิด โดยเฉพาะในช่วง 3 เดือน ซึ่งได้จัดเตรียมมาตราการชุดเอาแล้วหากเกิดผลกระทบ แต่ในระยะปานกลางและระยะยาวถือเป็นความท้าทายที่แท้จริง ซึ่งการเพิ่งขีดความสามารถทางการแข่งขันโดยเฉพาะ เศรษฐกิจฐานรากถือเป็นความสำคัญ ซึ่งจะต้องนำเทคโนโลยี และระบบดิจิทัลเข้ามาเสริมเพื่อด้านการเกษตร ให้สอดรับเป็นเศรษฐกิจยุคใหม่ ซึ่งการลงทุนต้องใช้เงินทุนมหาศาลดังนั้นการร่วมลงทุนกับภาคเอกชนจึงเป็นสิ่งที่สำคัญ โดยรัฐบาลนี้จะขยายกองทุนไทยแลนด์ฟิวเจอร์ฟันด์ ซึ่งเป็นการระดมทุนเพื่อโครงการสร้างพื้นฐานกองทุนแรกของประเทศให้เกิดความต่อเนื่อง ด้านสวัสดิการของประชาชนนั้นจะต้องใช้งบประมาณให้ตอบโจทย์กับสังคมไทยโดยเฉพาะการเปลี่ยนผ่านเข้าสู่สังคมผู้สูงอายุ////////เสียง รมว.คลัง///////นอกจากนี้ รมว.คลัง ยังกล่าวอีกว่า การปฎิรูประบบโครงสร้างภาษี โดยเฉพาะการเพิ่มประสิทธิภาพการจัดเก็บรายได้ของประเทศ ที่สร้างความเท่าเทียมเหมาะสม โดยใช้เทคโนโลยีเข้ามาเสริม การจัดเก็บภาษีรูปแบบใหม่ๆ โดยเฉพาะออนไลน์ และอีคอมเมิร์ซ ให้เหมาะสมกับทุกภาคส่วน เพื่อหางบประมาณให้สอดรับกับแผนการพัฒนาประเทศ และคงไว้ซึ่งการรักษาวินัยการเงินการคลังของประเทศ